Eddie filosofies oor prys van Covid-19 | Netwerk24
Jones se vergoeding is met meer as 25% gesny om die finansiële druk op die Engelse Rugbyunie te verlig. Die RFU verwag om tot £50 miljoen oor die volgende 18 maande te verloor.
Dié uitgesproke Aussie, wat Donderdag sy kontrak tot ná afloop die Wêreldbekertoernooi in 2023 verleng het, sê die RFU se uitvoerende komitee het die toon aangegee deur dadelik tot die voorstel van salarisverminderings in te stem.
“Ek was regtig in my noppies met hoe beslissend hulle was en dit was maklik om daarna ’n besluit te neem,” sê Jones.
“Dit is ’n klein dingetjie wat jy as individu doen om te verseker dat ons deur die volgende ruk kan kom en deel daarvan is om ’n salarisvermindering te aanvaar.”
Die RFU het bevestig dat buiten die Premierliga, die plaaslike 2019-20-seisoen nie voltooi sal word nie.
Hoewel die RFU groot finansiële verliese gaan ly, sê die beheerliggaam hy sal ’n reddingsboei van £7 miljoen aan gemeenskaprugbyklubs voorsien.
Jones sê beroeps- en amateurklubs gaan weens die pandemie finansieel swaarkry.
“So ons moet verseker watter vorm rugby ook al inneem post-koronavirus dat dit gesonder en sterker is as voorheen.”
Meer oor: Koronavirus | Rfu | Toetsrugby | Eddie Jones | Covid-19
KYK: Volkslied-flater nie in Ras-hul se klas